**Līgums Nr.\_\_\_**

**par aktīvā nodarbinātības pasākuma**

**““Pasākumi noteiktām personu grupām” bezdarbnieku ar invaliditāti nodarbināšanai uz nenoteiktu laiku”**

**īstenošanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_.gada\_\_\_.\_\_\_\_\_\_\_\_\_\_\_\_

*(līguma noslēgšanas vieta)*

Nodarbinātības valsts aģentūra (turpmāk – NVA), tās \_\_\_\_\_\_\_\_\_\_\_\_\_\_\_\_ filiāles

*(filiāles nosaukums)*

\_\_\_\_\_\_\_\_\_\_\_\_\_\_\_\_­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš (-a) rīkojas saskaņā ar *(amats, vārds, uzvārds)*

NVA apstiprināto amatu aprakstu, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Darba devējs)

*(juridiskās personas nosaukums/fiziskās personas vārds un uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats, vārds, uzvārds)[[1]](#footnote-1)*

personā, kurš (-a) rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, (turpmāk katrs atsevišķi – Puse un abi kopā – Puses), noslēdz līgumu par aktīvā nodarbinātības pasākuma ““Pasākumi noteiktām personu grupām” bezdarbnieku ar invaliditāti nodarbināšanai uz nenoteiktu laiku” īstenošanu (turpmāk – Līgums).

**I. Līguma priekšmets**

* 1. Līguma priekšmets ir finanšu atbalsta piešķiršana Darba devējam bezdarbnieka ar invaliditāti darba vadītāja ikmēneša dotācijai un dotācijai iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā piegādei un uzstādīšanai), lai pielāgotu darba vietas darbā pieņemtajiem bezdarbniekiem ar invaliditāti.
  2. Līguma ietvaros finanšu atbalsts piešķirts par \_\_\_\_\_\_\_ bezdarbnieku (-iem) ar invaliditāti, ar kuriem Darba devējs darba tiesiskās attiecības nodibinājis uz nenoteiktu laiku:

|  |  |
| --- | --- |
| **Bezdarbnieka**  vārds, uzvārds, personas kods  darba vietas adrese |  |
| Bezdarbnieka profesija un profesijas kods *(atbilstoši Profesiju klasifikatoram)* |  |
| **Bezdarbnieka darba vadītāja**  vārds, uzvārds, personas kods, nodrošināšanas ilgums mēnešos |  |
| Atzīmēt ar X, ja bezdarbniekam ar invaliditāti nepieciešami surdotulka pakalpojumi |  |
| Atzīmēt ar X, ja bezdarbniekam ar invaliditāti nepieciešami atbalsta personas[[2]](#footnote-2) pakalpojumi |  |

* 1. Parakstot Līgumu, Darba devējs apliecina, ka darba vietas tiek izveidotas no jauna vai arī darba vietas ir vakantas sakarā ar darba tiesisko attiecību izbeigšanu uz darbinieka uzteikuma pamata, uz Darba devēja un darbinieka vienošanās pamata vai uz Darba devēja uzteikuma pamata Darba likuma 101.panta pirmās daļas 1., 2., 3., 4., 5. un 11.punktā noteiktajos gadījumos, vai arī darba vietās ir noteikts nepilns darba laiks, pamatojoties uz darbinieka lūgumu un Līguma 1.2.punktā minētie bezdarbnieki ar invaliditāti nav tikuši nodarbināti pie Darba devēja vismaz 12 mēnešus pirms iesaistes (pieņemšanas darbā) Pasākumā.
  2. Bezdarbnieka ar invaliditāti iesaistes periods Pasākumā un finanšu atbalsta sniegšanas periods Darba devējam ir:
     1. pirmos divus mēnešus no iesaistes dienas Pasākumā, ja bezdarbniekam ar invaliditāti nav darba pieredzes un izglītības attiecīgajā profesijā;
     2. viens mēnesis no iesaistes dienas Pasākumā, ja bezdarbniekam ar invaliditāti ir darba pieredze vai izglītība attiecīgajā profesijā vai bezdarbnieku ar invaliditāti plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai).
  3. Finanšu atbalstu pārtrauc, ja tiek pārtraukta bezdarbnieka ar invaliditāti dalība Pasākumā.

**II. Līguma summa**

* 1. No NVA finanšu līdzekļiem plānotā finanšu atbalsta summa bezdarbnieku ar invaliditāti iesaistīšanai Pasākumā ir EUR \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_euro\_\_\_\_\_centi)[[3]](#footnote-3), ko veido:
     1. ikmēneša dotācija darba vadītājam, kas strādā ar darbā pieņemto (-iem) bezdarbnieku (-iem) ar invaliditāti. Dotāciju piešķir 50 % apmērā no valstī noteiktās minimālās mēneša darba algas apmēra proporcionāli bezdarbnieka nostrādātajām dienām mēnesī (turpmāk – Dotācija darba vadītājam) EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_euro\_\_\_\_\_centi);
     2. vienreizēja dotācija iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā piegādei un uzstādīšanai), lai pielāgotu darba vietas bezdarbniekiem ar invaliditāti, vienas darba vietas pielāgošanai ne vairāk par 1000 EUR (viens tūkstotis euro). Dotāciju piešķir atbilstoši Darba devēja iesniegtajam Pieprasījumam (tāmei) vienreizējās dotācijas saņemšanai, lai veiktu bezdarbnieku ar invaliditāti darba vietas pielāgošanu (turpmāk – Pieprasījums) (Līguma 1.pielikums), kurš atbilst ergoterapeita atzinumam.

**III. Norēķinu veikšanas kārtība**

* 1. NVA pārskaita Darba devējam:
     1. 15 darba dienu laikā no Atskaites par bezdarbnieku ar invaliditāti nodarbināšanu (turpmāk – Atskaite) (Līguma 3.pielikums) saskaņošanas un atbilstoša rēķina saņemšanas dienas Dotāciju darba vadītājam.
     2. 15 darba dienu laikā no atbilstoša Pieprasījuma saņemšanas dienas NVA dotāciju iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā piegādei un uzstādīšanai).

**IV. NVA pienākumi**

* 1. Organizēt ergoterapeita, kā arī nepieciešamības gadījumā surdotulka un atbalsta personas pakalpojuma nodrošināšanu Pasākumā iesaistītajiem bezdarbniekiem ar invaliditāti, saskaņojot pakalpojuma sniegšanas datumu un laiku ar Darba devēju.
  2. Divu darba dienu laikā pēc ergoterapeita atzinuma saņemšanas dienas (e-pasta sūtījuma veidā) iesniegt Darba devējam ergoterapeita atzinuma skenētu kopiju.
  3. Divu darba dienu laikā izvērtēt Darba devēja iesniegtā Pieprasījuma atbilstību ergoterapeita atzinumam par veicamajiem pasākumiem bezdarbnieka ar invaliditāti darba vietas pielāgošanai. Informēt Darba devēju par iesniegtā Pieprasījuma saskaņojumu. Neatbilstības gadījumā pieprasīt Darba devējam jauna Pieprasījuma iesniegšanu NVA filiālē.
  4. Piecu darba dienu laikā izvērtēt Darba devēja iesniegtās atskaites par vienreizējās dotācijas izlietojumu bezdarbnieku ar invaliditāti darba vietu pielāgošanai (turpmāk – Atskaite par darba vietu pielāgošanu) (Līguma 2.pielikums) un tai pievienoto darījumus pamatojošu dokumentu (noteikti Līguma 5.4.apakšpunktā) kopiju[[4]](#footnote-4) atbilstību NVA filiāles saskaņotajam Pieprasījumam. Informēt Darba devēju par iesniegto dokumentu saskaņojumu. Neatbilstības gadījumā pieprasīt Darba devējam iesniegt precizētu dokumentu NVA filiālē.
  5. Iepazīstināt bezdarbnieku ar invaliditāti ar viņa tiesībām un pienākumiem Pasākuma īstenošanas laikā un līdz darba tiesisko attiecību uzsākšanai izsniegt individuālo darba meklēšanas plānu (turpmāk – IDMP).
  6. Veikt pārbaudes pie Darba devēja, t.sk. iepazīties ar visiem Darba devēja rīcībā esošajiem ar Pasākuma īstenošanu un finansēšanu saistītajiem dokumentiem, sagatavot aktu par pārbaudes rezultātiem un pieprasīt pārbaudes laikā konstatēto pārkāpumu un nepilnību novēršanu.
  7. Dienā, kad pieņemts lēmums par bezdarbnieka ar invaliditāti dalības Pasākumā pārtraukšanu pirms 1.4.punktā minētā termiņa beigām, rakstveidā nosūtīt par to informāciju Darba devējam uz Līguma 8.1.1.apakšpunktā norādītās kontaktpersonas e-pasta adresi. Ja bezdarbnieka ar invaliditāti dalība Pasākumā tiek pārtraukta, nomaiņa netiek veikta.

**V. Darba devēja pienākumi**

* 1. Iesniegt NVA patiesu informāciju saturošus dokumentus.
  2. Nodrošināt Darba devēja vai tā pārstāvja, t.i., pilnvarotas personas vai Līgumā norādītās kontaktpersonas dalību ergoterapeita vizītē subsidētajā darba vietā, kura iekārtota atbilstoši pieteikumā Pasākuma īstenošanai norādītajai darba vietas telpu un materiāli tehniskajai bāzei.
  3. Ja bezdarbniekam ar invaliditāti ir nepieciešama darba vietas pielāgošana:
     1. piecu darba dienu laikā no ergoterapeita atzinuma skenētas kopijas elektroniskajā pastā saņemšanas dienas, ja bezdarbniekam ar invaliditāti ir nepieciešama darba vietas pielāgošana, sagatavot un NVA iesniegt Pieprasījumu).
     2. neatbilstību gadījumā divu darba dienu laikā sagatavot jaunu Pieprasījumu un iesniegt to NVA filiālē;
     3. ja no Darba devēja neatkarīgu iemeslu dēļ nav iespējams veikt darba vietas pielāgošanu, jo kāda no Pieprasījumā iekļautajām pozīcijām nav iegādājama (piemēram, iekārta vai aprīkojums norādītajā veikalā vairs nav pieejams), tad iegādi (-es) veic, izmantojot citu līdzvērtīgu piedāvājumu, nepārsniedzot Pieprasījumā norādīto attiecīgās iegādes/aprīkojuma cenu[[5]](#footnote-5);
     4. atbilstoši ergoterapeita atzinumā norādītajam, pielāgot darba vietu darbā pieņemtajam bezdarbniekam ar invaliditāti 25 darba dienu laikā no Pieprasījuma saskaņošanas dienas.
  4. Piecu darba dienu laikā, pēc darba vietas pielāgošanas, iesniegt NVA filiālē Atskaiti par vienreizējās dotācijas izlietojumu bezdarbnieku ar invaliditāti darba vietas pielāgošanai kopā ar darījumus pamatojošu dokumentu (maksājuma uzdevuma, rēķina, preču pavadzīmes un čeka (ar Darba devēja rekvizītiem), stingrās uzskaites kvīts) kopijām un veikto pielāgojumu fotoattēliem;
  5. Nodrošināt veikto pielāgojumu uzskaiti, piešķirot inventāra numuru, kurš satur NVA atpazīstamības zīmi – „NVA”, un izsekojamību.
  6. Ja netiek investēts Pieprasījumā norādītais dotācijas apmērs, starpību piecu darba dienu laikā pēc Atskaites par vienreizējās dotācijas izlietojumu bezdarbnieka ar invaliditāti darba vietas pielāgošanai saskaņošanas ieskaitīt Līgumā norādītajā NVA kontā;
  7. Ja bezdarbnieka ar invaliditāti darba vietas pielāgošanas faktiskās izmaksas pārsniedz Pieprasījumā un Līguma 2.1.2. punktā norādīto summu, starpību segt no saviem finanšu līdzekļiem..
  8. Pilnā apmērā atmaksāt saņemto dotāciju darba vietas pielāgošanai, ja bezdarbnieks ar invaliditāti nav uzsācis darbu pasākumā Darba devēja pienākumu nepildīšanas dēļ.
  9. Segt Līguma īstenošanas laikā sabojātā pielāgotās darba vietas aprīkojuma, tā remonta vai atjaunošanas izmaksas no saviem finanšu līdzekļiem;
  10. Bez rakstveida saskaņošanas ar NVA nemainīt bezdarbnieka ar invaliditāti Pasākuma īstenošanas vietu. Pasākuma īstenošanas vietas maiņas gadījumā nodrošināt darba vietas pielāgošanu, atbilstoši ergoterapeita izsniegtajam atzinumam par saviem finanšu līdzekļiem.
  11. Līguma darbības laikā nodarbināt bezdarbnieku ar invaliditāti atbilstoši Līguma, darba līguma un Darba likuma nosacījumiem un nepieļaut Līguma 1.2.punktā bezdarbniekam ar invaliditāti noteiktajai profesijai neatbilstošu darbu veikšanu.
  12. Nodrošināt tādus darba apstākļus, lai bezdarbnieks ar invaliditāti varētu izpildīt viņam noteikto darbu.
  13. Pasākumā iesaistītajam bezdarbniekam ar invaliditāti nodrošināt kvalificētu darba vadītāju (ieguvis izglītību vai ne mazāk kā divus gadus ilgu darba pieredzi profesijā, kurā nodarbina bezdarbnieku ar invaliditāti). Darba vadītājam nav nepieciešama izglītība vai darba pieredze profesijā, kurā nodarbina bezdarbnieku ar invaliditāti, ja bezdarbnieku ar invaliditāti plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai).
  14. Nodrošināt, ka viens darba vadītājs NVA organizēto pasākumu ietvaros palīdz apgūt darbam nepieciešamās pamatprasmes un iemaņas vienlaicīgi ne vairāk kā diviem bezdarbniekiem ar invaliditāti. Darba vadītājs jānodrošina bezdarbnieka ar invaliditāti darba laikā. Darba vadītāja nodrošināšanas laikā neietilpst kalendārās dienas, kad bezdarbnieks ar invaliditāti nav veicis darbu attaisnojošu iemeslu dēļ. Par bezdarbnieka ar invaliditāti attaisnoti kavētām kalendāra dienām pagarinās darba vadītāja nodrošināšanas laiks.
  15. Nodrošināt, ka darba vadītājs veic šādus pienākumus:
      1. organizē bezdarbnieka ar invaliditāti darbu;
      2. palīdz bezdarbniekam ar invaliditāti apgūt darbam nepieciešamās pamatprasmes un iemaņas.
  16. Darba vadītāja slimības gadījumā vai gadījumā, kad darba vadītājs nespēj veikt savus pienākumus, noteikt bezdarbniekam ar invaliditāti citu darba vadītāju, saskaņā ar Līguma 5.13. punktu, kopā ar nākamo Atskaiti iesniegt apliecinājumu, kurā, atbilstoši Līguma 5.13.punkta prasībām, norādīta informācija, vai darba vadītājam ir iegūta izglītība vai ne mazāk kā divus gadus ilga darba pieredze profesijā, kurā nodarbina bezdarbnieku ar invaliditāti. Gadījumā, ja darba vadītājs neatbilst Līguma 5.13. punkta prasībām, NVA neizmaksā Līguma 2.1.1. apakšpunktā paredzēto dotāciju darba vadītājam.
  17. Nodrošināt, ka
      1. surdotulkam vai atbalsta personai ir iespēja uzturēties bezdarbnieka ar invaliditāti darba vietā, lai veiktu tiem paredzētos pienākumus (ja šādi pakalpojumi bezdarbniekam ar invaliditāti ir nepieciešami).
      2. tiek veikta bezdarbnieku ar invaliditāti, darba vadītāju darba laika uzskaite un atbalsta personas pakalpojumu uzskaite, saskaņota surdotulka pakalpojuma uzskaite;
      3. ka Līguma 8.1.1.apakšpunktā norādītā kontaktpersona ir sasniedzama, zvanot uz Līgumā norādīto kontaktpersonas tālruņa numuru, un bezdarbnieka darba laikā ir informēta par bezdarbnieka nodarbināšanas adresi, veicamajiem un paveiktajiem darbiem atbilstoši bezdarbnieka amata aprakstā norādītajiem pienākumiem, nodrošina pieeju ar Pasākuma īstenošanu saistītajai dokumentācijai adresē, kura norādīta Līguma 5.25.punktā, t.sk., ar bezdarbnieka parakstu saskaņotam darba grafikam (grafikā norādot darba pienākumu veikšanas adreses un dienas).
  18. Finanšu atbalsta sniegšanas laikā līdz katra mēneša 10.datumam sagatavot un iesniegt NVA Atskaiti un rēķinu. Darba devējs ir tiesīgs iesniegt rēķinu u.c. dokumentus sagatavotus papīra veidā, vai arī elektroniski (atbilstoši normatīvajiem aktiem par elektronisko dokumentu sagatavošanu), nosūtot uz Līguma rekvizītos norādīto e-pasta adresi. Ja NVA konstatējusi neatbilstības Darba devēja iesniegtajā Atskaitē un/ vai rēķinā, divu darba dienu laikā atkārtoti sagatavot precizētu Atskaiti un/ vai rēķinu, un iesniegt to NVA filiālē.
  19. Ne vēlāk kā līdz katra mēneša \_\_\_\_\_\_ datumam izmaksāt atlīdzību par darbu darba vadītājam par iepriekšējo mēnesi, kā arī normatīvajos aktos noteiktajā kārtībā un saskaņā ar Līguma noteikumiem, aprēķināt, ieturēt un iemaksāt valsts budžetā visus no bezdarbnieka ar invaliditāti un darba vadītāja atlīdzībām pienākošos nodokļus un nodevas.
  20. NVA vai tās uzraugošo iestāžu pārbaudes laikā \_\_\_*(adrese, kurā ir pieejama dokumentācija)*\_\_\_\_ nodrošināt piekļuvi ar Līguma īstenošanu saistīto dokumentu oriģināliem vai to atvasinājumiem ar juridisku spēku (ar bezdarbniekiem ar invaliditāti noslēgtajiem darba līgumiem, Līguma 5.19. punktā minēto izmaksu apliecinošiem dokumentiem u.c. dokumentācijai, kas nepieciešama, lai pārliecinātos par saņemtā finanšu atbalsta izmantošanu atbilstoši Līguma nosacījumiem). Rekomendējams dokumentus uzglabāt atsevišķā lietā, uz kuras norādīts Līguma nosaukums, numurs un glabāšanas termiņš). Pastāvīgi aktualizēt ar Līguma īstenošanu saistīto dokumentāciju, t.sk. nodrošināt no NVA saņemtā finansējuma par katru Pasākumā iesaistīto personu izsekojamību. Nodrošināt, ka ar Līguma īstenošanu saistītā dokumentācija, t.sk., veikto maksājumu apliecinošo dokumentu oriģināli vai to atvasinājumi ar juridisku spēku, tiek glabāti vismaz līdz termiņam, kas izriet no 2014. -2020. gada Eiropas Savienības fondu plānošanas perioda normatīvo aktu regulējuma par Pasākuma īstenošanu saistītu dokumentu glabāšanu, t.sk. ievērojot, ka ar de minimis atbalstu saistītā dokumentācija tiek glabāta desmit gadus, sākot no dienas, kurā piešķirts pēdējais individuālais de minimis atbalsts.
  21. Rakstveidā iesniegt NVA informāciju par pārbaudes rezultātā konstatēto Līguma pārkāpumu novēršanu, ievērojot pārbaudes aktā norādīto termiņu.
  22. Ne vēlāk kā piecu dienu laikā pēc pieprasījuma saņemšanas, iesniegt NVA pieprasītos ar Pasākuma īstenošanu saistītos dokumentus.
  23. Informēt Līguma 8.1.2.apakšpunktā norādīto NVA kontaktpersonu vienas darba dienas laikā par:
      1. bezdarbnieka ar invaliditāti neesamību darbā un norādīt tās iemeslus;
      2. darba līgumu ar bezdarbniekiem grozījumiem, pievienojot vienošanās pie darba līguma skenētu kopiju;
      3. visiem darba līgumu izbeigšanas gadījumiem, pievienojot rīkojumu (uzteikumu) par atbrīvošanu no darba skenētas kopijas;
      4. darba vadītāja slimības gadījumiem vai gadījumiem, kad darba vadītājs nespēj veikt savus pienākumus, un bezdarbniekam ir noteikts cits darba vadītājs.
  24. Darba devējs ir atbildīgs par Pasākuma īstenošanas kvalitāti un finanšu izlietojumu atbilstoši Līguma nosacījumiem.
  25. Darba devējs Līgumā noteiktā Pasākuma ietvaros tam piešķirto finanšu atbalstu var izmantot vienlaikus ar komercdarbības atbalstu citiem mērķiem.
  26. Ja Līguma darbības laikā attiecīgajā iestādē ir iesniegts pieteikums Darba devēja likvidācijas vai maksātnespējas procesa ierosināšanai vai iesniegts iesniegums par saimnieciskās darbības izbeigšanu, Darba devējs par to trīs darba dienu laikā rakstveidā informē NVA filiāli.

**VI. Līguma darbības termiņš un atbildība**

* 1. Līgums stājas spēkā tā abpusējas parakstīšanas brīdī un ir spēkā līdz Pušu saistību pilnīgai izpildei.
  2. Ja Darba devējs Līguma 5.18.punktā noteiktajā termiņā neiesniedz NVA Atskaiti un rēķinu, Darba devējs NVA filiālei sniedz rakstveida skaidrojumu, pielikumā pievienojot Atskaiti un rēķinu. Pēc paskaidrojuma saņemšanas un izvērtēšanas NVA ir tiesības pieprasīt Darba devējam samaksāt kavējuma procentus par katru kavējuma dienu 1% apmērā no kārtējā kalendārā mēneša Atskaitē norādītās NVA finanšu līdzekļu summas, bet ne vairāk kā 10% no Līguma 2.1.punktā norādītās summas. Darba devējam pēc NVA rakstveida pieprasījuma ir pienākums samaksāt kavējuma procentus pieprasījumā norādītajā termiņā.
  3. Ja NVA Līguma 3.1. vai 3.2. punktā noteiktajā termiņā neveic maksājumus, NVA Darba devējam pēc tā pieprasījuma sniedz rakstveida skaidrojumu. Šādā gadījumā Darba devējam ir tiesības pieprasīt NVA samaksāt kavējuma procentus par katru kavējuma dienu 1% apmērā no nesamaksātās summas, bet ne vairāk kā 10% no Līguma 2.1.punktā norādītās summas. NVA pēc Darba devēja rakstveida pieprasījuma ir pienākums samaksāt kavējuma procentus pieprasījumā norādītajā termiņā.
  4. Ja Līgums tiek izbeigts pirms termiņa Darba devēja pienākumu nepildīšanas dēļ, NVA ir tiesības pieprasīt Darba devējam maksāt NVA līgumsodu par Līguma nepildīšanu vai Līguma saistību pārkāpumiem 5% apmērā no Līguma 2.1.punktā norādītās summas.
  5. Ja Darba devējam ir noteikts līgumsods, NVA sagatavo aktu par līgumsoda pieprasīšanu un izsniedz Darba devējam rēķinu par maksājamo summu. Rēķinu Darba devējs apmaksā piecu darba dienu laikā no tā saņemšanas dienas.
  6. NVA ir tiesības vienpusēji izbeigt Līgumu, par to paziņojot rakstveidā piecas darba dienas iepriekš, ja:
     1. Darba devēja izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojama NVA;
     2. Darba devējs NVA Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
     3. Līgumā ietverto NVA saistību izpilde ir neiespējama vai apgrūtināta saistībā ar NVA finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos;
     4. NVA vai tās uzraugošo iestāžu pārbaudes laikā atkārtoti tiek konstatēta bezdarbnieka ar invaliditāti prombūtne un Darba devējs nav par to informējis NVA atbilstoši Līguma 5.24. punktā noteiktajai kārtībai.
  7. Darba devējam, sasniedzot Eiropas Savienības tiesību aktos noteikto maksimālo *de minimis* atbalsta apmēru, papildu izdevumus atbilstoši Līguma 2.1.punktā norādītajam, sedz no Darba devēja finanšu līdzekļiem.
  8. Ja Darba devējam pasludināts maksātnespējas process, uzsākts likvidācijas process vai Valsts ieņēmumu dienestā iesniegts iesniegums par saimnieciskās darbības izbeigšanu (un Darba devējs dokumentāri to apliecina) vai iestājies Līguma 6.8.punktā minētais gadījums, Darba devējam ir tiesības vienpusēji izbeigt Līgumu, nekavējoties informējot NVA filiāli par iepriekš minēto apstākļu iestāšanos uz Līguma 8.1.2.apakšpunktā norādīto e-pasta adresi.
  9. Ja Darba devējam Līguma darbības laikā tiek apturēta darbība (t.sk., saimnieciskā), Darba devējs par to nekavējoties rakstveidā informē NVA filiāli, vienas darba dienas laikā nosūtot attiecīgo iestāžu (Valsts ieņēmumu dienesta, Uzņēmumu reģistra, tiesu u.c.) lēmumu uz Līguma rekvizītos un Līguma 8.1.2.apakšpunktā norādītajām e-pasta adresēm.
  10. Ja Līgums tiek izbeigts pirms termiņa, Puses veic savstarpējos norēķinus atbilstoši katra bezdarbnieka ar invaliditāti nostrādātajam laikam Pasākumā.
  11. NVA ir tiesības līdz situācijas noskaidrošanai apturēt maksājumu veikšanu Darba devējam, rakstveidā informējot par to Darba devēju:
      1. iestājoties Līguma 6.7., 6.8. vai 6.9.punktā noteiktajam;
      2. ja NVA rīcībā ir informācija par iespējamu Līguma nosacījumiem neatbilstošu finanšu resursu investējumu, tai skaitā, ja tiek konstatēts, ka Valsts ieņēmumu dienestā deklarētais finansējums nesakrīt ar Atskaitēs par bezdarbnieku darbu Pasākumā norādīto.
  12. NVA ir tiesības pieprasīt atmaksāt Darba devējam pārskaitītos finanšu līdzekļus, ja tiek konstatēti Līguma pārkāpumi, tai skaitā, ja Darba devējs nevar uzrādīt apliecinošus dokumentus par saņemtā NVA finansējuma un Darba devēja privātā līdzfinansējuma maksājumiem atbilstoši Līguma nosacījumiem.
  13. Puses tiek atbrīvotas no atbildības par daļēju vai pilnīgu Līguma saistību nepildīšanu nepārvaramas varas apstākļu dēļ, kurus Puses Līguma slēgšanas brīdī nevarēja paredzēt, kuri nav notikuši Pušu rīcības dēļ un no kuriem nav iespējams izvairīties, un kuru sekas nav iespējams pārvarēt. Nepārvaramas varas apstākļi Pušu saistību izpildi ne tikai apgrūtina, bet padara par neiespējamu.

**VII. Strīdu izskatīšanas kārtība**

* 1. Visas nesaskaņas, domstarpības vai strīdus, kas radušies Līguma izpildes laikā, Puses risina pārrunu ceļā. Ja vienošanās netiek panākta pārrunās, strīdi tiek risināti tiesā saskaņā ar Latvijas Republikā spēkā esošajiem normatīvajiem aktiem.
  2. Puse, kas strīdus jautājumu vēlas nodot tiesā izskatīšanai, vispirms iesniedz otrai Pusei rakstveida iebildumu/pretenziju par strīdus jautājumu.

**VIII. Kontaktpersonas un kontakti**

* 1. Puses ieceļ par Līguma izpildes koordināciju atbildīgās kontaktpersonas:
     1. no Darba devēja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, amats)*

(tālrunis\_\_\_\_\_\_\_\_\_\_\_\_\_, e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_);

* + 1. no NVA puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, amats)*

(tālrunis\_\_\_\_\_\_\_\_\_\_\_\_\_\_\_\_\_\_, e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**IX. Personas datu aizsardzība un konfidencialitāte**

9.1. Puses apzinās, ka nodrošinot Līgumā noteikto saistību izpildi, Puses veic personas datu (tostarp īpašo kategoriju personas datu) apstrādi.

9.2. Veicot datu apstrādi Līguma ietvaros, Puses rīkojas kā patstāvīgi pārziņi.

9.3. Katra no Pusēm apzinās, ka Līguma ietvaros saņemot personas datus no otras Puses, tā kļūst par saņemto personas datu pārzini ar personas datu saņemšanas brīdi.

9.4. Puses apņemas savā darbībā ievērot Eiropas Savienības un nacionālājos normatīvajos aktos noteiktās personu datu, t.sk. Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

9.5. Attiecībā uz Līguma ietvaros no otras Līguma Puses saņemto personas datu apstrādi, Puses apņemas:

9.5.1. veikt personas datu apstrādi tikai tādos gadījumos, ja datu apstrādei ir tiesiskais pamats;

9.5.2. veikt Līguma ietvaros personas datu apstrādi tikai tādā apjomā, kāds ir nepieciešams no Līguma izrietošo saistību izpildei;

9.5.3. neveikt personas datu apstrādi mērķiem, kas nav saistīti ar Līguma izpildi;

9.5.4. nodrošināt, ka personas datu apstrāde tiek veikta, ievērojot fizisko personu datu aizsardzību un informācijas tehnoloģiju drošību reglamentējošos normatīvajos aktos noteiktos datu aizsardzības tehniskos un organizatoriskos pasākumus;

9.5.5. nodrošināt, ka personas datu apstrādi veic tikai tādas personas (darbinieki vai pilnvarotās personas), kurām ir noteikts juridiski saistošs konfidenciālitātes pienākums;

9.5.6. nekavējoties bet ne vēlāk kā divu darba dienu laikā informē otru Pusi par saņemto datu subjekta pieprasījumu, ja tas attiecas vai ietekmē otras Līguma Puses veikto personas datu apstrādi (piemēram, pieprasījums ierobežot datu apstrādi) vai ietekmē personas datus (piemēram, pieprasījums labot datus);

9.5.7. sadarboties, lai izpildītu pamatotus datu subjektu pieprasījumus, kā arī lai nodrošinātu datu precizitāti visu datu apstrādes laikā;

9.5.8. nenodot un neizpaust Līguma izpildes laikā saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums ir par personas datu nodošanu/izpaušanu informēt Pusi, no kuras tā ir saņēmusi personas datus, ja vien to neaizliedz normatīvie akti;

9.6. Puses atbild viena otrai par tiešajiem zaudējumiem, kas radušies Puses vai tās darbinieku vai pilnvaroto personu veiktās datu apstrādes rezultātā, kas neatbilst Līguma un /vai normatīvo aktu datu aizsardzības jomā prasībām, tostarp, atlīdzina zaudējumus, kas izriet no datu subjektu prasībām un/vai uzraudzības iestādes (Datu valsts inspekcijas) uzliktajiem sodiem.

**X. Noslēguma jautājumi**

10.1. Jautājumi, kas nav atrunāti Līgumā, tiek risināti atbilstoši Latvijas Republikā spēkā esošajiem normatīvajiem aktiem.

10.2. Līguma grozījumus un papildinājumus noformē rakstveidā kā Pušu savstarpējo vienošanos. Vienošanās pēc tās abpusējas parakstīšanas iegūst juridisku spēku un kļūst par Līguma neatņemamu sastāvdaļu.

10.3. Pušu rekvizītu vai Līguma 8.1.punktā norādītās informācijas izmaiņu gadījumā divu darba dienu laikā Puses viena otru informē par izmaiņām, nosūtot informāciju uz Pušu oficiālajām e-pasta adresēm un 8.1.punktā norādīto kontaktpersonu e-pasta adresēm, neslēdzot atsevišķu rakstveida vienošanos pie Līguma.

10.4. Līguma neatņemamas sastāvdaļas ir tā pielikumi:

10.4.1. 1.pielikums „ Pieprasījums (tāme) vienreizējās dotācijas saņemšanai, lai veiktu bezdarbnieku ar invaliditāti darba vietu pielāgošanu” (veidlapa);;

10.4.2. 2.pielikums “„Atskaite par vienreizējās dotācijas izlietojumu bezdarbnieka ar invaliditāti darba vietas pielāgošanai” (veidlapa);

10.4.3. 3.pielikums „Atskaite par bezdarbnieka ar invaliditāti nodarbināšanu” (veidlapa);

10.5. Līgums (bez pielikumiem) ir sagatavots uz \_\_\_ lapām divos eksemplāros latviešu valodā. Katrai Pusei izsniegts pa vienam tā eksemplāram. Abiem Līguma eksemplāriem ir vienāds juridiskais spēks.

**X. Pušu rekvizīti**

|  |  |
| --- | --- |
| Nodarbinātības valsts aģentūra  Rīga, K.Valdemāra iela 38 k-1  (juridiskā adrese)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (filiāles nosaukums)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (filiāles adrese)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (reģistrācijas numurs)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (bankas nosaukums)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (bankas kods)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (IBAN)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (e-pasta adrese) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (nosaukums)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (juridiskā adrese)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (reģistrācijas numurs)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (bankas nosaukums)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (bankas kods)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (IBAN)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (e-pasta adrese) |
| NVA  filiāles vadītājs (-a) vai pilnvarotā persona | Darba devējs vai pilnvarotā persona |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(paraksts, tā atšifrējums, datums)* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(paraksts, tā atšifrējums, datums)* |

1. Norāda, ja Darba devējs ir juridiska persona. [↑](#footnote-ref-1)
2. Atbalsta persona bezdarbniekam ar invaliditāti, kuram ir garīga rakstura traucējumi, palīdz integrēties darba vietā (līdzdalība pārrunās ar Darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar Darba devēju, darba vadītāju un darba kolēģiem, psiholoģiska un motivējoša atbalsta sniegšana). [↑](#footnote-ref-2)
3. NVA piešķirtais finansējums ir finanšu atbalsts, ko sniedz saskaņā ar Komisijas 2013.gada 18.decembra Regulu (ES) Nr.[1407/2013](http://eur-lex.europa.eu/eli/reg/2013/1407?locale=LV) par Līguma [107.](http://likumi.lv/doc.php?id=225425#p107) un [108.panta](http://likumi.lv/doc.php?id=225425#p108) piemērošanu *de minimis* atbalstam vai Komisijas 2014. gada 17. jūnija Regulu (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma [107.](https://likumi.lv/ta/id/225425#p107)un [108. pantu](https://likumi.lv/ta/id/225425#p108) . Atbalsta piešķiršanas brīdis ir Līguma spēkā stāšanās datums. [↑](#footnote-ref-3)
4. Līguma īstenošanas ietvaros Darba devēja NVA iesniegto dokumentu kopijām ir jābūt apliecinātām atbilstoši Latvijas Republikas normatīvajos aktos noteiktajai kārtībai. [↑](#footnote-ref-4)
5. Ja, veicot citu piedāvājumu izpēti, nav iespējams veikt līdzvērtīgu iegādi Pieprasījumā norādītās cenas apmērā, Darba devējs ne vēlāk kā divu darba dienu laikā no fakta konstatēšanas, ka nav iespējams iegādāties kādu no Pieprasījumā norādītajām pozīcijām, iesniedz NVA filiālē precizētu Pieprasījumu. Precizēta Pieprasījuma iesniegšanas gadījumā Līguma 5.2.4..apakšpunktā norādītais darba vietu pielāgošanas termiņš paliek nemainīgs. [↑](#footnote-ref-5)